

**ประกาศองค์การบริหารส่วนตำบลท่าจะหลุง**

**เรื่องรับสมัครเด็กเล็กเพื่อเข้าเรียนในศูนย์พัฒนาเด็กเล็กองค์การบริหารส่วนตำบลท่าจะหลุง**

ด้วยองค์การบริหารส่วนตำบลท่าจะหลุง มีความประสงค์จะเปิดรับสมัครเด็กเล็กเพื่อเข้าเรียนในศูนย์พัฒนาเด็กเล็กในสังกัด ประจำปีการศึกษา 1/2563 ดังรายละเอียดตามหลักเกณฑ์และ เงื่อนไขการรับสมัคร ดังต่อไปนี้

1. คุณสมบัติของผู้สมัคร

1.1 เด็กที่สมัครต้องมีภูมิลำเนาอยู่ในเขตองค์การบริหารส่วนตำบลท่าจะหลุง ไม่น้อยกว่า 30 วัน

1.2 เด็กที่สมัครต้องมีอายุไม่น้อยกว่า2.6 ปี ขึ้นไป ณ วันที่เปิดเทอม

(เด็กเกิดระหว่างวันที่ 17 พฤษภาคม 2559 ถึงเดือน 30 พฤศจิกายน 2560)

1.3เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรงหรือโรคอื่นๆ ที่เป็นอุปสรรคต่อการเรียน

2. หลักฐานและเอกสารที่ต้องนำมาในวันสมัคร

* 1. ใบสมัครของศูนย์พัฒนาเด็กเล็กฯ ที่กรอกข้อความสมบูรณ์แล้ว
  2. สำเนาทะเบียนบ้านเด็ก จำนวน 2 ชุด
  3. สำเนาสูติบัตรเด็ก จำนวน 2 ชุด
  4. รูปถ่าย 1 นิ้ว จำนวน 3 รูป (ถ่ายไม่เกิน 3 เดือน)
  5. สำเนาทะเบียนบ้านบิดาและมารดา จำนวน 1 ชุด
  6. สำเนาบัตรประชาชนบิดาและมารดา จำนวน 1 ชุด
  7. สมุดบันทึกสุขภาพพร้อมสำเนาประวัติการรับวัคซีน
  8. ต้องนำเด็กมาแสดงตัวในวันยื่นใบสมัคร

1. วันเวลา สถานที่รับสมัคร และสัมภาษณ์

3.1 ใบสมัครขอรับได้ที่ ศพด.อบต.ท่าจะหลุง

3.2 กำหนดการรับสมัคร ตั้งแต่วันที่ 5 กุมภาพันธ์ 2563 – 31 มีนาคม 2563

4. วันมอบตัวให้พ่อแม่หรือผู้ปกครองนำเด็กไปมอบตัววันที่ 16 พฤษภาคม 2563 เวลา 08.30 น.

ณ ศูนย์พัฒนาเด็กเล็กองค์การบริหารส่วนตำบลท่าจะหลุง

5 กำหนดเวลาเรียน.....

5. กำหนดเวลาเรียน

- เปิดเรียนวันจันทร์ ถึงวันศุกร์ เวลาเข้าเรียน 08.30 น. เวลาเลิกเรียน 16.00น.

- ไม่มีปิดเทอม

6.อุปกรณ์การเรียน ศูนย์พัฒนาเด็กเล็กจัดหาให้ตลอดปีการศึกษา

7. เครื่องใช้งานอื่นๆประกอบด้วย ชุดนักเรียน ชุดพละ ผ้ากันเปื้อน ชุดเครื่องนอน ฯลฯ

8. อาหารสำหรับเด็ก ศูนย์พัฒนาเด็กเล็ก จัดอาหารให้ 2 เวลา ดังนี้

- เวลา 11.30 น. อาหารกลางวัน/อาหารว่าง

- เวลา 14.00 น. อาหารเสริม (นม)

9. การรักษาความปลอดภัยแก่นักเรียน

9.1 ผู้ปกครองที่จะมาขอรับตัวเด็ก ต้องแจ้งครูศูนย์พัฒนาเด็กเล็ก และต้องได้รับอนุญาตจากครูศูนย์พัฒนาเด็กเล็กทุกครั้ง

9.2 การมารับส่งเด็กผู้ปกครองต้องนำเด็กมาส่งให้ครูศูนย์พัฒนาเด็กเล็ก เวลา 07.00 น.ให้รับกลับเวลา 15.00 น.และไม่ช้ากว่า 16.00น. ทั้งนี้ศูนย์พัฒนาเด็กเล็กไม่ประสงค์ให้เด็กอยู่ในศูนย์ฯโดยไม่มีผู้ดูแล เว้นแต่มีความจำเป็น ซึ่งต้องขออนุญาตต่อหัวหน้าศูนย์พัฒนาเด็กเล็กในแต่ละครั้ง

9.3 ในกรณีที่เด็กหยุดเรียนด้วยประการใดๆ ก็ตาม ผู้ปกครองต้องแจ้งให้ทางศูนย์พัฒนาเด็กเล็ก ทราบเป็นลายลักษณ์อักษรหรือทางโทรศัพท์

9.4 ห้ามเด็กนักเรียนนำเครื่องดื่ม ขนมกรุบกรอบ และเครื่องใช้/ของเล่นที่อาจเกิดอันตรายมาที่ศูนย์พัฒนาเด็กเล็กโดยเด็ดขาด

9.5 ห้ามเด็กนักเรียนสวม หรือนำเครื่องประดับของเล่นที่มีราคาแพงมาที่ศูนย์พัฒนาเด็กเล็ก หากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใด ๆ ทั้งสิ้น

9.6 หากผู้ปกครองมีปัญหาใด ๆเกี่ยวกับเด็กนักเรียนโปรดติดต่อกับเจ้าหน้าที่ศูนย์พัฒนาเด็กเล็กโดยตรงแต่ถ้ามีการนัดหมายล่วงหน้าก็จะทำให้สะดวกยิ่งขึ้น

10. กรณีเด็กที่สมัครมีคุณสมบัติไม่ตรงตามประกาศ ข้อ 1.1 และ ข้อ1.2 เป็นอำนาจของผู้บริหารองค์การบริหารส่วนตำบลท่าจะหลุง ในการพิจารณายกเว้นตามความเห็นของคณะกรรมการศูนย์พัฒนาเด็กเล็ก

จึงประกาศมาเพื่อทราบโดยทั่วกัน

ประกาศ ณ วันที่ 5 กุมภาพันธ์ 2562

(นายมานิตย์ นิจกระโทก) นายกองค์การบริหารส่วนตำบลท่าจะหลุง